O femeie din Braşov a fost împuşcată cu un pistol cu bile şi lovită cu o toporişcă de iubitul ei, pe motiv că îl înşelase. În plus, bărbatul a sechestrat-o câteva ore în casă, iar când a scăpat femeia a depus plângere la Poliţie. Tânărul a fost arestat şi este cercetat pentru lipsire de libertate, lovire şi ameninţare.

Incidentul s-a petrecut într-o casă din Piaţa Teatrului, unde locuieşte femeia.

Potrivit procurorilor, bărbatul de 34 de ani a venit acasă furios după de a aflat că iubita l-a înşelat, a lovit-o cu o toporişcă, cu palmele peste faţă, iar apoi a împuşcat-o cu un pistol cu bile în picior.

Ulterior, în loc să ceară ajutor medical pentru iubita lui, bărbatul a sechestrat-o în locuinţă timp de câteva ore.

Imediat după de a scăpat, femeia a mers la spital şi a apoi a depus o plângere la Poliţie.

Potrivit procurorilor, victima are nevoie de 35-40 de zile de îngrijiri medicale.

Bărbatul a fost reţinut, iar joi, magistraţii Judecătoriei Braşov au emis pe numele lui un mandat de arestare pentru 30 de zile, fiind cercetat pentru lipsire de libertate, lovire şi ameninţare.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.